फोर्ट भागातल्या या भानुशाली बिल्डिंगला धोकादायक इमारत जाहीर करण्यात आलं होतं. 

या इमारतीतल्या 12 भाडेकरूंपैकी 3 कुटुंब इथे पुन्हा राहायला आली होती, आणि ती या दुर्घटनेत सापडल्याचं मुंबई महापालिकेचे आयुक्त इक्बाल सिंह चहल यांनी सांगितलं आहे. 

GPO च्या समोरच्या मिंट रोडवर असणाऱ्या या पाच मजली इमारतीचा एक भाग गुरुवारी संध्याकाळी साडेचारच्या सुमारास कोसळला  कोसळला. अग्निशमन दलाकडून इथे तातडीने बचाव कार्य सुरू करण्यात आलं आणि ते गुरुवारी रात्री उशीरापर्यंत सुरू होतं. 

Twitter पोस्ट समाप्त, 1

8 फायर इंजिन्स, 2 रेस्क्यू व्हॅन्स, 1 LLP, 2 टीटीएल, 6 जेसीबी आणि 10 डंपर्सच्या मदतीने अडकलेल्यांची सुटका करण्याचं आणि ढिगारा उपसण्याचं काम करण्यात आलं. 

इमारतीच्या दुसऱ्या बाजूला अडकलेल्या 14 जणांना गुरुवारी संध्याकाळी 7 वाजेपर्यंत सुखरूप बाहेर काढण्यात आल्याची माहिती मुंबई महापालिकेने ट्वीटद्वारे दिली. 

ढिगाऱ्यातून काढण्यात आलेल्या 8 जणांना जे. जे. हॉस्पिटलमध्ये नेण्यात आलं पण यापैकी 5 जणांचा मृत्यू झाल्याची माहिती मुंबई अग्निशामक दलाकडून देण्यात आली आहे. मृतांमध्ये 4 महिला आणि एका पुरुषाचा समावे... आणखी 4000 वर्णांसाठी लेख सुरू ठेवा:
श आहे. तर 3 जखमींवर उपचार सुरू आहेत. 

मुख्यमंत्री उद्धव ठाकरेंनीही गुरुवारी घटनास्थळाला भेट देत पाहणी केली आणि सूचना दिल्या. 

हे वाचलंत का? 

(बीबीसी मराठीचे सर्व अपडेट्स मिळवण्यासाठी तुम्ही आम्हाला फेसबुक, इन्स्टाग्राम,  यूट्यूब, ट्विटर वर फॉलो करू शकता.'बीबीसी विश्व' रोज संध्याकाळी 7 वाजता JioTV अॅप आणि यूट्यूबवर नक्की पाहा.)